A selección natural. En una población composada por mils u millons d'individualidatz, ciertos organismos tendrán chenotipos que lis den una mayor capacidat pa conseguir l'alimento, evitar os depredadors u tolerar a temperatura. Estos individuos serán os que tendrán mes posibilidatz de sobrevivir, reproducir-se y deixar mes descendients en a cheneración vinient. Os individuos que tiengan chenotipos que determinen caracteristicas menos favorables tendrán menos posibilidatz de sobrevivir, y deixarán menos descendients. Por ixo, en a población aumentará o numero de chens que favoreixcan l'adaptación y disminuirán u dica desapareixerán os chens que determinen caracteristicas menos favorables. Esto fará que con o tiempo aumente a freqüencia d'os chens que determinen caracteristicas adaptativas, y la población cada vegada s'adaptará millor a l'ambiente en o que vive.